b'\n_START_ARTICLE_\nRegiunea Banat\n_START_PARAGRAPH_\nRegiunea Banat a fost o diviziune administrativ-teritorial\xc4\x83 situat\xc4\x83 \xc3\xaen sud-vestul Republicii Populare Rom\xc3\xa2ne. A fost \xc3\xaenfiin\xc8\x9bat\xc4\x83 la reorganizarea administrativ-teritorial\xc4\x83 din 1960 din teritoriul administrativ al fostei regiuni Timi\xc8\x99oara, precum \xc8\x99i din teritorii ale fostei regiuni Arad. A fost desfiin\xc8\x9bat\xc4\x83 \xc3\xaen 1968, c\xc3\xa2nd s-a revenit la \xc3\xaemp\xc4\x83r\xc8\x9birea administrativ-teritorial\xc4\x83 pe jude\xc8\x9be.\n_START_SECTION_\nIstoric\n_START_PARAGRAPH_\nRe\xc8\x99edin\xc8\x9ba regiunii Banat a fost la Timi\xc8\x99oara. Regiunea se \xc3\xaentindea pe teritoriile actualelor jude\xc8\x9be Timi\xc8\x99, Cara\xc8\x99-Severin, o mic\xc4\x83 parte (cea din Banatul tradi\xc8\x9bional) din teritoriul jude\xc8\x9bului Mehedin\xc8\x9bi \xc8\x99i o parte din teritoriul jude\xc8\x9bului Arad, inclusiv municipiul Arad, p\xc3\xa2n\xc4\x83 la nord de localit\xc4\x83\xc8\x9bile Macea \xc8\x99i P\xc3\xa2ncota. Astfel, suprafa\xc8\x9ba total\xc4\x83 era de 21.000 km\xc2\xb2 \xc8\x99i o popula\xc8\x9bie total\xc4\x83 de 1.234.340 locuitori (1961).\n_START_SECTION_\nSubdiviziuni\n_START_PARAGRAPH_\nRegiunea Banat era \xc3\xaemp\xc4\x83r\xc8\x9bit\xc4\x83 \xc3\xaen 12 raioane administrative \xc8\x99i 16 ora\xc8\x99e, dintre care 4 aveau statut de ora\xc8\x99e regionale (Timi\xc8\x99oara, Re\xc8\x99i\xc8\x9ba, Arad \xc8\x99i Lugoj). Alte localit\xc4\x83\xc8\x9bi importante erau: Bozovici, Caransebe\xc8\x99, Deta, F\xc4\x83get, Lipova, Moldova Nou\xc4\x83, Oravi\xc8\x9ba, Or\xc8\x99ova, S\xc3\xaennicolau Mare. Cele 321 de comune din regiune cuprindeau 601 sate._NEWLINE_Regiunea Banat era \xc3\xaemp\xc4\x83r\xc8\x9bit\xc4\x83 \xc3\xaen raioanele: Arad, Bozovici, Caransebe\xc8\x99, Deta, F\xc4\x83get, Lipova, Lugoj, Moldova Nou\xc4\x83, Oravi\xc8\x9ba, Or\xc8\x99ova, S\xc3\xa2nnicolau Mare, Timi\xc8\x99oara, precum \xc8\x99i ora\xc8\x99ul regional Re\xc8\x99i\xc8\x9ba, care avea o suprafa\xc8\x9b\xc4\x83 \xc8\x99i un num\xc4\x83r de localit\xc4\x83\xc8\x9bi echivalente unui raion.'